ที่ มท ๐๘๑๐.๒/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

เมษายน 2564

เรื่อง การบันทึกข้อมูลการจัดทำความตกลงความร่วมมือระหว่างประเทศขององค์กรปกครองส่วนท้องถิ่น ในระบบข้อมูลกลางองค์กรปกครองส่วนท้องถิ่น (INFO ระบบใหม่)

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท 0810.2/ว 75 ลงวันที่ 14 มกราคม 2564

ตามที่กรมส่งเสริมการปกครองท้องถิ่น ได้ขอความร่วมมือจังหวัดแจ้งองค์กรปกครอง ส่วนท้องถิ่นในพื้นที่ ดำเนินการบันทึกข้อมูลการจัดทำความตกลงความร่วมมือระหว่างประเทศขององค์กรปกครอง ส่วนท้องถิ่นลงในระบบข้อมูลกลางองค์กรปกครองส่วนท้องถิ่น (INFO ระบบใหม่) ให้ครบถ้วน ภายในวันพุธที่ 31 มีนาคม 2564 นั้น

กรมส่งเสริมการปกครองท้องถิ่นขอเรียนว่า ได้ตรวจสอบการบันทึกข้อมูลดังกล่าวขององค์กรปกครองส่วนท้องถิ่นแล้ว ปรากฏว่ายังมีองค์กรปกครองส่วนท้องถิ่นจำนวนมากที่บันทึกข้อมูลไม่สมบูรณ์หรือยังไม่บันทึกข้อมูล จึงขอแจ้งความคืบหน้าการบันทึกข้อมูลขององค์กรปกครองส่วนท้องถิ่นในระบบฐานข้อมูลดังกล่าว และขอความร่วมมือจังหวัดตรวจสอบและติดตามการบันทึกข้อมูลขององค์กรปกครองส่วนท้องถิ่นในพื้นที่ให้แล้วเสร็จภายใน วันศุกร์ที่ 7 พฤษภาคม 2564 ทั้งนี้ สามารถตรวจสอบสถานะการบันทึกข้อมูลได้ในระบบข้อมูลกลางองค์กรปกครองส่วนท้องถิ่น (INFO ระบบใหม่) หัวข้อ “การจัดทำความตกลงความร่วมมือระหว่างประเทศขององค์กรปกครองส่วนท้องถิ่น” รายละเอียดปรากฏตาม QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



แบบสรุปข้อมูล Line ID : Dla0810.2

กองพัฒนาและส่งเสริมการบริหารงานท้องถิ่น

ร.อสถ. ............................................

ผอ.กพส. .........................................

ผอ.กง.วถ. .......................................  
หน.กง..............................................  
จนท. ..............................................

กลุ่มงานวิชาการและวิจัยเพื่อการพัฒนาท้องถิ่น

โทร. ๐ ๒๒๔๑ ๙๐๐๐ ต่อ ๒๒๑4

โทรสาร ๐ ๒๒๔๓ ๑๘๑๒